Na temelju članka 35. Zakona o lokalnoj i područnoj (regionalnoj) samoupravi („Narodne novine“ broj 33/01, 60/0, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20), 14. Zakon o ublažavanju i uklanjanju posljedica prirodnih nepogoda („Narodne novine“ broj 16/19), članka 40. i članka 55. Statuta Grada Delnica („Službene novine Grada Delnica“ broj 2/21, 06/25), te članka 2. stavka 3. i članka 4. stavka 2. Odluke o radnim tijelima Gradskog vijeća Grada Delnica („Službene novine Grada Delnica“ broj 4/25) Gradsko vijeće Grada Delnica donosi 

ODLUKU O OSNIVANJU I IMENOVANJU ČLANOVA GRADSKOG POVJERENSTVA ZA PROCJENU ŠTETA OD PRIRODNIH NEPOGODA GRADA DELNICA

Članak 1.
U Gradsko povjerenstvo za procjenu šteta od prirodnih nepogoda Grada Delnica, radno tijelo Gradskog vijeća Grada Delnica (u daljnjem tekstu: Povjerenstvo) imenuju se:
1. Davor Košmrlj, predsjednik,
2. Andreja Boštjančić, potpredsjednica, 
3. Stanko Raukar, član,
4. Tea Turk, članica,
5. Ivana Majdenić članica,

Članak 2.
Mandat članova Povjerenstva traje do isteka mandata Gradskoga vijeća Grada Delnica.

Članak 3.
Povjerenstvo iz ove Odluke u pravilu obavlja sljedeće poslove:  
1. utvrđuje i provjerava visinu štete od prirodne nepogode za područje grada; 
2. unosi podatke o prvim procjenama šteta u Registar šteta; 
3. unosi i prosljeđuju putem Registra šteta konačne procjene šteta županijskom povjerenstvu;  
4. raspoređuje dodijeljena sredstva pomoći za ublažavanje i djelomično uklanjanje posljedica prirodnih nepogoda oštećenicima;  
5. prati i nadzire namjensko korištenje odobrenih sredstava pomoći za djelomičnu sanaciju šteta od prirodnih nepogoda prema ovom Zakonu;  
6. izrađuje izvješća o utrošku dodijeljenih sredstava žurne pomoći i sredstava pomoći za ublažavanje i djelomično uklanjanje posljedica prirodnih nepogoda i dostavlja ih županijskom povjerenstvu putem Registra šteta; 
7. surađuje sa županijskim povjerenstvom u provedbi ovoga Zakona;  
8. obavlja druge poslove i aktivnosti iz svojeg djelokruga u suradnji sa županijskim povjerenstvima.  

Članak 4.
Ova Odluka stupa na snagu danom donošenja i objavljuje se u „Službenim novinama Grada Delnica.“

